24/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46940. Promociones Inmobiliarias Riberas del Sar, S. L. Concello de Padrón

Promociones Inmobiliarias Riberas del Sar, S. L., con CIF B82584681 e enderezo na rúa Cronista Constantino Armesto, 9 baixo, solicita de Augas de Galicia a autorización de obras na parroquia de Iria-Flavia (Santa María), concello de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46940 Solicita autorización para a execución das obras incluídas no documento técnico denominado “Proxecto de mellora e adecuación da rede de evacuación de augas residuais do sector Padrón R-2”; obras sitas na zona de afección e DPH do río Sar na zona inmediatamente superior a onde se atopa a canle de derivación do Sar, no concello de Padrón, provincia da Coruña. A obra ten por obxecto a implantación dun sistema de evacuación das augas residuais que se xeren nun edificio de vivendas existente, máis outras edificacións que se poideran situar no antedito sector R-2 coñecido como “A Azucareira” (expediente DH. W15.21633). No proxecto contémplase a construción preto do último pozo de augas residuais do sector, dunha estación de bombeo (EBAR) que se fará na zona onde se atopa una fosa séptica existente (punto de referencia 0); e a construción dun tubo de impulsión dende a EBAR ata chegar ao pozo máis próximo da rede á altura da ponte de Extramudi de Abaixo. A EBAR será do tipo soterrada, e constará dunha estrutura de dimensións envolventes en planta de 4,10 m por 2,90, que aloxará una cámara de chaves onde se sitúa o pantalón de tres pernas nos que se unen os tubos de cada una das tres bombas que se requiren no horizonte de deseño, e que ten una profundidade de 2 m aproximadamente, máis outro receptáculo que é a cámara húmida onde entra o colector principal de residuais un tubo de PVC D=400 mm; cunha profundidade de 3,50 m. O tubo de impulsión proxéctase en PVC D=160 mm, presión nominal 10 Atm, e discorre en gabia do xeito seguinte: do punto 0 ao punto 2 iría paralelo ao rego de Avelenda ao longo duns 62 m, onde a altura da parcela nº 8232106NH2383S0001OU dos peticionarios cambia dunha dirección de 70º a outra de 100º cruzando o regato de nome Avelenda á altura da parcela 15066A063000890000ZK do catastro, a cal é percorrida ao longo da súa dimensión maior, e despois de percorridos uns 38 m chega á zona onde existe un camiño que ten a referencia catastral 15066A06309003 e despois dun percorrido doutros 195 m onde chega a outro camiño de referencia catastral 15066A50209004 diríxese cara a ponte de Extramundi de Abaixo, a cal permite cruzar o río Sar mediante un cambio da sección que pasa de ir soterrado a ir grampada na faciana de augas arriba da antedita ponte. O final do trazado é nun pozo da rede existente preto da ponte. A lonxitude total da canalización é de 500 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 09 de decembro de 2014 O xefe do servizo territorial Ángel Gómez Rey